ایران ایچ ایشلری باخان یاردیمجی‌سی حسین ذوالفقاری، تبریزده جمعه گونو اوینانان تراختور-ایستیقلال فوتبال اویونو سونراسیندا 7 کیشی‌نین توتوخلاندیغینی سؤیله‌دی.
ایران‌لی اؤغرنجیلر خبر آژانسینا (ایسنا) گؤره، سؤز قونوسو اویوندا "فوتبال دیشی آتیلان بعضی شعار‌لارلا" ایلگی‌لی سورویا ذوالفقاری،
"بو آنا قدر ساده‌جه 7 کیشی توتوخلانیب کی سؤز قونوسو ایشلری گؤرن‌لرین ساییسی چوخ آز ایدی. شکلینده جوابلاندیردی.
محکمه و کشفیات واحیدلری‌نین پانکارد آچان 3-4 نفرین آرخاسیندا اولدوغونو دیله گتیرن ذوالفقاری، پانکارد مزمونو و نظارته آلینان طرفدارلارین هانسی تیمی دستکلدیگی و شعارلاری حاقیندا معلومات وئرمه‌دی.
ایران‌دا ان چوخ تورک طرفداری اولان تراکتور ایله اؤلکه‌نین مشهور فوتبال تیملریندن‌ ایستیقلال‌ین جمعه گونو قارشی-قارشییا گلدیگی دربی اویونوندا بعضی تراکتور طرفدارلاری، تورکیه لئهینه شعارلار آتیب باریش پیناری عملیاتی‌نا دستک گؤستریسی ائده‌رک عسگر سلامی وئرمیشدی .
